LAOAG CITY - Nagkalma met laengen ti mister a maipagarup a sansaniban ti dakes nga espiritu iti Brgy Francisco, Dingras, Ilocos Norte.
Binigbig ni Brgy Kagawad Elpidio Quilala ti biktima a ni Jeffrey Afaga, 29, addaan ti asawa, taga Brgy Cabaruan iti ili ti Bacarra ngem naka-asawa ti taga Brgy Franciso iti ili ti Dingras.
Segun kenni Quilala, tunggal masaniban ti dakes nga espiritu ti biktima ket naidumduma ti pigsa na ken agbaliw pay ti boses na no sadino nga agbalin a boses ti maysa a babai.
Kuna ni Quilala, kadagiti kallabes nga aldaw ket masansan ti panangsanib ti dakes nga espiritu ni Afaga gapuna nga napanunotan da nga inserrek iti kapilya idi Domingo tapno mabendisyunan.
Ngem idi maiserrek ti biktima iti kapilya ket kellaat a napukawan ti poot.
Nupay kasta, kalpasan a nabendisyunan ken apaman a nakaruar da iti kapilya ket kellaat manen a nagbaliw ti boses na ngem saanen a nagwala ngem ketdi nagyaman gapu ta nakastrek met laeng iti balay ti Dios ken nabendisyunan.
Kalpasan ti nasao a pasamak ket nagkalma ti biktima ken nagsubli ti normal a boses na ngem nakarikna ti kellaat a panagkapsut ti bagi na.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn